Diari Oficial de la Generalitat Valenciana


Sumari del DOGV 2325, del 08-08-1994 (1994/832168)

DECRET 125/1994, de 5 de juliol, del Govern Valencià, pel qual s'accepta la cessió gratuïta de la propietat d'uns terrenys de 368,30 m2 de superfície, situats en la.confluència dels carrers Gran Via i Pare Efrén de Guadassuar, destinats a la construcció d'un centre de salut, realitzada per l'Ajuntament de Guadassuar.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/07/05/125/dof/vci/html**

### Dades del document

Número de DOGV
:   2325

Data del DOGV
:   08-08-1994

Secció del DOGV
:   DISPOSICIONS GENERALS

Número del document
:   1994/832168


Data del document
:   05-07-1994

Organisme emissor
:   Conselleria d'Economia i Hisenda

Tipus de document
:   Decret

DECRET 125/1994, de 5 de juliol, del Govern Valencià, pel qual s'accepta la cessió gratuïta de la propietat d'uns terrenys de 368,30 m2 de superfície, situats en la confluència dels carrers Gran Via i Pare Efrén de Guadassuar, destinats a la construcció d'un centre de salut, realitzada per l'Ajuntament de Guadassuar. [94/5346]  
L'Ajuntament de Guadassuar, en la sessió plenària del dia 29 d'octubre de 1991, acordà la cessió gratuïta a la Generalitat Valenciana de la propietat de l'immoble situat en la confluència dels carrers Gran Via i Pare Efrén, propietat de l'ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 5 de juliol de 1994,  
DECRETE:  
Article primer  
S'accepta la cessió gratuïta de la propietat realitzada per l'Ajuntament de Guadassuar de l'immoble de 368,30 m2 de superfície, situat en la confluència dels carrers Gran Via i Pare Efrén. Confronta: nord i oest, finca matriu de la qual se segrega el terreny cedit i que és propietat de l'Ajuntament; est, Sra. Elvira Soler Ferrer; i sud, carrer Gran Via.  
Aquesta finca es troba inscrita en el Registre de la Propietat d'Alzira, al tom 665, llibre 57, foli 11, finca 6.693.  
Article segon  
La cessió gratuïta efectuada per l'Ajuntament de Guadassuar es fa amb la condició de destinar l'immoble a centre de salut.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIÓ FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 5 de juliol de 1994.  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI